Os Estatos Unitos exercen una enfluyencia  economica, politica y militar en tot o mundo. O país ye miembro permanent d'o  Consello de Seguridat d'as Nacions Unitas y amás a seu d'as Nacions Unitas se troba en a ciudat de Nueva York. Quasi totz os países tienen embaixatas en Washington D.C., y muitos tienen consulatos por tot o país. D'a mesma traza quasi totz os países tienen misions diplomaticas d'os Estatos Unitos. Manimenos Cuba, Irán, Coreya d'o Norte, Bután, Sudán y a Republica de China no tienen garra relación diplomatica con Estatos Unitos.